Fond za zaštitu depozita

Podgorica, 09. 04. 2024. godine

**Održana II sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je drugu sjednicu, kojom je predsjedavao predsjednik Upravnog odbora Fonda Borko Božović.

Upravni odbor Fonda je danas razmotrio i usvojio Godišnje finansijske izvještaje Fonda za zaštitu depozita za 2023. godinu. Konstatovano je da su ukupni prihodi Fonda 34.720.705 eura, a rashodi 778.815 eura. Neto rezultat za 2023. godinu je dobitak u iznosu od 33.941.890 eura. Ukupna aktiva Fonda na kraju 2023. godine iznosi 177.348.064 eura.

Upravni odbor Fonda je razmotrio izvještaj o visini ukupnih depozita, visini garantovanih depozita u bankarskom sistemu Crne Gore i stanju sredstava Fonda na 29. 02. 2024. godine. Konstatovano je da ukupna sredstva Fonda na 29. 02. 2024. godine iznose 185,5 mil. eura, ukupni depoziti na nivou bankarskog sistema iznose 5,41 mlrd. eura, a garantovani depoziti iznose 2,12 mlrd. eura.